Déryné Művelődési Központ és Könyvtár

„A nemzet élete a kultúrával azonos....A kultúra és a nemzet azonossága az a mindeneken felül álló erő, mely ellen tehetetlenek a fegyverek, és mellyel szemben értelmüket vesztik a szögesdrótok.”
Wass Albert
Ezt a kultúrát, illetve a művelődésre való lehetőséget szeretnénk kollégáinkkal a község minden lakosa számára hozzáférhetővé, elérhetővé tenni. Így rendelkezik a Kulturális Alaptörvény is, mely szerint: „a közművelődéshez való jog gyakorlása közérdek, a közművelődés támogatása közcél.” A Központ szerves részét alkotja a község kulturális életének, és hozzájárul annak színvonalának emeléséhez, így feladata, és felelőssége jelentős a község életében. Legfontosabb a nyitottság környezetünk felé. Várjuk minden törteli lakos jelzését, illetve visszajelzését, hiszen egy olyan paletta kialakítása a cél, mely valóban a közt, a közösséget szolgálja. Ez pedig csak úgy lehetséges, ha a lakosok valós igényeit elégítjük ki. Nyitottak vagyunk jelzéseikre, és várjuk észrevételeiket, javaslataikat, melyeket lehetőségeinkhez mérten teljesítünk, és igyekszünk megvalósítani. Célunk egyrészt a felnőtt lakosság kulturális, és szórakozási igényeinek kielégítése, másrészt a felnövekvő nemzedék számára aktív, és színvonalas időtöltést biztosítani. Baba kortól, ifjú felnőtt korig. A Művelődési Központ olyan hely legyen, ahol a szabadidőt eltölteni szeretik a gyermekek, a fiatalok, a felnőttek, és a nyugdíjas korosztály is, közösségi térül szolgáljon, ahol megtalálni mindent.

Szeretettel várjuk intézményünkbe, könyvtárunkba, minden kedves kollégánkkal!

**Senkei Rita**
igazgató és művelődésszervező
⦁    Levélcím: Déryné Művelődési Központ és Könyvtár
2747 Törtel, Dózsa György út 20-22.
Telefon: 06-53-576-539, 06-30-966-9296
Fax: 06-53-576-540
E-mail cím: **muvhaz@tortel.hu**, **konyvtar@tortel.hu**

**⦁    MŰVELŐDÉSI KÖZPONT:**
Hétfő: 08:00 – 17:00
Kedd: 08:00 – 17:00
Szerda: SZÜNNAP
Csütörtök: 08:00 – 17:00
Péntek: 08:00 – 17:00
Szombat: 08:00 – 12:00

Vasárnap: ZÁRVA
Nyitva tartási időn túl rendelkezésére állunk a látogatóknak, a rendszeresen működő csoportjaink foglalkozásainak idejében, és rendezvényeink időpontjaiban.

**KÖNYVTÁR:**
Hétfő: 13:00 – 17:00
Kedd: 13:00 – 17:00
Szerda: SZÜNNAP
Csütörtök: 13:00 – 17:00
Péntek: 13:00 – 17:00
Szombat: 08:00 – 12:00
Vasárnap: ZÁRVA

**Munkatársaink**







 



**Szolgáltatások**

**Állandó rendezvényeink, rendezvénysorozatok, melyekhez intézményünk csatlakozott**

* ⦁Magyar Kultúra Napja
* Kultúrházak Éjjel-Nappal
* Közösségek Hete
⦁Kézműves foglalkozások ünnepkörhöz, évszakokhoz kötődően
* Kávéházi estek az irodalom nyomában
⦁Magyar Költészet Napja
⦁Húsvéti játszóház
* Tánc Világnapja
⦁Gyermeknap
⦁Anyák napi műsor
⦁Nyári napközis táborok
⦁Országos Könyvtári Napok
⦁Őszi napközis tábor
⦁Magyar Népmese Napja
⦁Szüreti fesztivál
* Zene Világnapja
* Márton napi ünnepi műsor lámpás felvonulással
⦁Községi Karácsony

**Terembérlés**

A Déryné Művelődési Központ és Könyvtár lehetőséget biztosít az intézmény termeinek bérbeadására.
Termeink bérbe vehetők vásárok, családi rendezvények (születésnap, névnap, keresztelő stb.) esküvők, konferencia és különböző összejövetelek megtartására.

Esküvőkre, lakodalmakra **vállaljuk dekorációk elkészítését, illetve székeinkre szabott székszoknya bérelhető**További információt intézményünk irodájában vagy az alábbi elérhetőségeink egyikén kaphatnak: 53-576-539, muvhaz@tortel.hu

**Könyvtár szolgáltatásai**

⦁Kölcsönzés: könyvek, időszaki kiadványok, folyóiratok
⦁Helyben olvasás: kézikönyvek, folyóiratok, napilapok, képes könyvek
⦁Könyvtárközi kölcsönzés: könyvtárunkból hiányzó könyveket, folyóiratból cikkmásolatokat ODR kérőfelületén keresztül az ország bármely könyvtárából megkérjük az olvasó részére.
⦁Közhasznú információk szolgáltatása
⦁Internethasználat
⦁Könyv házhoz szállítása, előzetes megbeszélés alapján
⦁Tájékoztatás a könyvtár szolgáltatásairól a könyvtárban, plakátokon, helyi újságban

**Egyéb programok**
⦁Társasjáték, rajzolás, kötetlen beszélgetés a barátokkal, ismerősökkel
⦁Író- olvasó találkozók szervezése
⦁Filmvetítés iskolásoknak, óvodásoknak
⦁ „Kreatív Könyvtári Kalandok”, kreatív délelőttök gyermekeknek
⦁Könyvtárlátogatás (Ismerkedés a könyvtárral, könyvnézegetés, közös kölcsönzés)
⦁Foglalkozások iskolásoknak

**Irodai, adminisztratív szolgáltatások**

A/4-es fekete fénymásolás: szövegre vonatkozik, fedettségtől függ
1-100 db    20,-/oldal    két oldalas: 40,- Ft
100-500 db    15,-/oldal    két oldalas: 20,- Ft
500-1000 db    10,-/oldal    két oldalas: 15,- Ft

A/3 fekete fénymásolás: szövegre vonatkozik
1-100 db    30,-/oldal    két oldalas: 40,- Ft
100-500 db    25,-/oldal    két oldalas: 35,- Ft

A/4-es nyomtatás fekete: szövegre vonatkozik
1-100 db    20,-/oldal    50,- Ft/lap (100%-os kép fedettség)
100-500 db    20,-/oldal
500-1000 db    15,-/oldal

A/3 nyomtatás fekete szövegre vonatkozik
1-100 db    30,-/oldal
100-500 db    25,-/oldal

A/4 nyomtatás színes (igazolványképpel 50,-Ft)
1-100 db    150,- Ft (100%-os fedettség)
100-500 db    130,- Ft
500-1000 db    120,- Ft

A/3 nyomtatás színes
1-100 db    200,- Ft (100%-os fedettség)

Névjegykártya:
100 db    20,-Ft (fekete)    40,- Ft (színes)
200 db    15,-Ft (fekete)    30,- Ft (színes)
500 db    10,-Ft (fekete)    20,- Ft (színes)

Szórólap, A/4-es levélpapír
500-1000 db-ig    10,-Ft/ db
1000 felett    6,-Ft/ db

Meghívók készítése
Egyedi kérések alapján is – megegyezés szerint

**Stúdió szolgáltatások**
scannelés:    20,- Ft/ oldal
gépelés:    200,- Ft/ oldal
szerkesztési óradíj:    500,- Ft/ óra
Fax:    600 Ft/ oldal és minden további oldalak 300,- Ft

**Internet használat**
(minden megkezdett órát számolunk)
diákoknak:    200,- Ft/ óra, ha könyvtári tag
diákoknak:    300,- Ft/ óra, ha nem könyvtári tag
felnőtteknek:    300,- Ft/ óra, ha könyvtári tag
felnőtteknek:    400,- Ft/ ha nem könyvtári tag

**Csoportok, közösségek**

***Nyugdíjas klub***

A legnagyobb létszámmal rendelkező, legrégebben alakult csoport.
Klubvezető: Ungvári Miklósné
Foglalkozás: téli időszakban minden második csütörtökön 14:00 órakor, nyári időszakban 16:00 órakor kezdődik
Taglétszám: 70 fő

***Jóga I.***

Vezető: Zeleiné Kiss Ágnes
Foglalkozás: hétfő 17:30 óra (a csoport októbertől májusig működik)
Taglétszám: 6 fő

***Jóga II.***

Vezető: Angyal Viktória

Foglalkozás:
Péntek 18:30-20:00 óra

***Erőnléti edzések***

Vezető: Angyal Viktória

Foglalkozás:
Szerda 18:30-19:30 óra

***Gyermek néptánc***

Vezető: Borgya-Réfi Ildikó

Foglalkozás: 16:30- 17:15

***Felnőtt néptánc***

Vezető: Borgya-Réfi Ildikó

Foglalkozás: 17:30- 19:30

***Törtel Művelődéséért Egyesület***

Elnök: Magyarné Tóth Andrea
Foglalkozások: változó, rendezvényfüggő
Taglétszám: 22 fő

***Tanyaszínház***

Tanyaszínház rendezője: Antalné Petrovics Erika
Foglalkozások: változó, előre bejelentés szerint
Taglétszám: 24 fő

***DiFaNi Táncklub***

Vezető: Godó Magyar Diána

Foglalkozás:
Hérfő, kedd, péntek 16:00-19:00 óra
Taglétszám: 50 fő

***Törtel Falumúzeum Baráti Kör Egyesület***

Elnök: Dr. Erdei László
Foglalkozások: minden hónap utolsó keddjén 16:00 óra
Taglétszám: 28 fő

***Törtelért Polgárőr Egyesület***

Intézményünkben tartja havi közgyűléseit.
Elnök: Molnár János
Időpont:
minden hónap utolsó kedd 18:00 óra
Taglétszám: 24 fő

***Fészek baba-mama klub***

Foglalkozás: csütörtök 10:00-12:00 óra

***Rendezvényeink***

***Szüreti Fesztivál***

Ha ősz, akkor elmaradhatatlan program a törteli Szüreti Fesztivál, amely az egyik helyi civil szervezet, a „Törtel Művelődéséért Egyesület” szervezésében kerül megrendezésre. A rendezvény a szokásokhoz híven a szüreti felvonulással indul, miközben a főzőverseny résztvevői serényen készítik bográcsos ételeiket. A lovaskocsis felvonulás minden évben nagy sikert art falunkban. Sok helyi és környékbeli amatőr táncos, tánccsoport, énekes, együttesek fogadja el a rendezők meghívást. Emellett sok gyermekbarát program várja a családokat.
A rendezvény zárása a főzőverseny eredményhirdetésével zárul.

***Juhászfesztivál***

A község 2015 szeptemberében hagyományőrzés teremtése céljából rendezte meg az I. Törteli Juhászfesztivált. Az esemény fő szervezője a törteli Sebők Mihály volt, akinek birtokában Európa szerte ismert, és elismert, híres juhállomány van, mindez színvonalas alapot biztosít a rendezvény megszervezéséhez. Ma már családja szervezi ezt a programot. A család szakmai tudásának a fesztivál szakmai részének összeállításában van jelentősége, mely a korábban két napos rendezvény első napjára esett, most a fesztivál délelőttjén zajlanak a színvonalas szakmai programok. A második nap, illetve jelenleg mivel egy napos a fesztivál, délelőtt kerül sor a főzőversenyre is, a délután viszont már a szórakozásról szól; hagyományőrző népi játékok, kézműves foglalkozás, koncertek, vásárok, főzőverseny eredményhirdetése, lovas-, és egyéb programok kíséretében.

***Községi Karácson***y

Községünkben az év vége közeledtével nagy a sürgés-forgás; . A karácsonyi program a „Szeretetebéd” elnevezést kapta, mely az ünnepséget megelőző héten zajlik; ezen a napon a rászorulók között élelmiszer-, és a felajánlásokból összeállított ajándékcsomag kerül szétosztásra. A művelődési házban helyi iskolások, óvódások, amatőr tánccsoportok, énekesek műsorával varázsoljuk el Törtel lakóit, ezzel együtt ünnepeljük a szeretet ünnepét.

**DÉRYNÉ MŰVELŐDÉSI KÖZPONT ÉS KÖNYVTÁR**

1950-ben fordulópontot jelentett a községi kultúrotthon megteremtése, de romos állapota miatt felújításra szorult az intézmény. Az akkori tanácselnök Horzicki Imre szíve ügyének tekintette a népművelést, így főleg neki köszönhető, hogy nem csak felújították, hanem szinte újjáépítették az épületet és 1965. április 4-én ünnepélyes keretek között átadták a nagyközönségnek. Az újjáépített épületbe egy 300 férőhelyes nagytermet, tágas színpadot, 2 öltözőt, raktárt, tágas előcsarnokot, ruhatárat, büfét és egy kis irodát alakítottak ki. A telek Jókai utcai részén lévő épületet is megvásárolta a tanács a volt tulajdonostól, Kovács Lászlónétól. Ebben két nagyobb helyiséget alakítottak ki. Egyiket klubhelyiség, másikat könyvtár részére. A megújhodott kultúrház a község legimpozánsabb épületévé vált, méltó helye a közművelődésnek.

Ünnepélyes átadása a felszabadulásunk 20. évfordulóján, 1965. április 4–én történt meg. Az ünnepi beszédet Dr. Bencsik Mihály járási tanácselnök tartotta. Az intézményt ekkor emelték művelődési ház rangjára s ekkor kapta a „Déryné” nevet.
A művelődési ház alapítója és egyben első igazgatója Gombai Lajos volt egészen haláláig, majd Székelyhidi Gizella vette át az intézmény vezetését. 1959-től pedig Baranyai János lett a művelődési otthon igazgatója, akinek irányításával a község kulturális életének központja lett. Emléktáblája az intézmény falán látható, melyet a művelődési központ fennállásának 50. évfordulójára készült.
A művelődési ház mellett nagy szerepe volt az intézményben a községi könyvtárnak is. Felszabadulás előtt községi könyvtár nem volt a faluban. Legjelentősebb volt az „iparos kör” 600 kötetes könyvtára. A községi könyvtár elődje a népkönyvtár volt, melyet több éven át vezetett a népművelés és könyvtárügy lelkes apostola, Pető Etelka Tanítónő. Végezte a kölcsönzéseket, sok utánjárással gyarapította a könyvtár anyagát. Bálokon tombolajegyeket árultak, könyvbálokat rendeztek, melyek bevételeiből új könyveket vásároltak. 1955-től Határ Ilona tanítónő vette át a könyvtár vezetését. Ebben a munkában segítette őt Dér Irén tanítónő. 1956-tól Határ Ilona vezetésével indult meg a könyvtár szervezett működése. Ő készítette el az első felmérést, leltárt a könyvekről.
A könyvtár életében fordulópontot jelentett önálló intézménnyé való szervezése, függetlenített könyvtáros kinevezése s a felújított művelődési házban erre a célra kialakított nagyobb helyiségbe való elhelyezése. A könyvtár első függetlenített könyvtárosának Godó Jánosné /Bujka Veronika/ helybeli lakost nevezték ki.
**A könyvtár és a művelődés ház** éveken keresztül egy épületben, de külön intézményként végezte feladatait.
Godó Jánosné könyvtárvezetőként, Baranyai János a művelődési ház igazgatójaként tett meg mindent azért, hogy a település közművelődési feladatai magas szinten legyenek ellátva.
Baranyai János nyugdíjba vonulása után Füzes Szilárd lett az igazgató, majd 1992-ben Koncz Margit vette át az intézmény vezetését.
1996-ban az akkori képviselő-testület úgy döntött, hogy a két intézményt összevonja. Az összevont intézmény a Déryné Művelődési Központ és Könyvtár nevet kapta, vezetője Godó Jánosné lett nyugdíjazásáig 2002-ig, amikor Koncz Margit vette át ismét az intézmény irányítását, 2018-ig, nyugdíjba vonulásáig.
**Az intézmény „B” épülete**1893-ban építette Fehér Pál a gőzmalom épületét. Éveken keresztül gabona őrlésével foglalkoztak benne kb. 10-15 ember alkalmazásával. Az államosítás után a Nagykőrösi Konzervgyár kihelyezett üzemeként működött, majd bezárták és egészen 2008-ig üresen állt. 2004-ben a Képviselő-testület az épület lebontása helyett annak felújítása, más funkcióval való ellátása mellett döntött. A Nemzeti Kulturális Örökség Minisztériuma erre a célra kiírt pályázatán 244 millió forintot nyert Törtel Község Önkormányzata, melyből 70 millió forintot a régi épület felújítására, a többit pedig a „Malom” kulturális központtá való átalakítására fordított.
A tetőtér a törteli **Falumúzeumnak** adott helyet, ahol állandó helytörténeti kiállítást láthatnak a látogatók. A kiállítási tárgyak több éves gyűjtőmunka eredménye, amit a helyi iskola és magángyűjtők adtak át a múzeumnak. Padlásról, pincéből előkerült sok régi tárgy került a kiállítás anyaga közé amit még a mai napig is adományoz a a lakosság kiállítás bővítésére. Az átadás után megalakult a Törteli Falumúzeum Baráti Kör Egyesület, akik folyamatosan gyűjtik a kiállítási tárgyakat és szívükön viselik a község múltját, jelenét és jövőjét.
Első emeleten kapott helyet a gyönyörű új könyvtárunk felnőtt és gyermek részlege, ami közel 16.000 kötettel várja olvasóit. A könyvtárban kapott helyett az internetsarok és a házimozi.
A földszinten található az **igazgatói iroda** és itt kapnak helyet a kiscsoportos foglalkozások, kisebb létszámú (max 100 fős) rendezvények, kiállítások és a községben működő civil szervezetek és különböző vásárok.
A Művelődési Központ mobil, dinamikus, változó tevékenységrendszere naprakészen elégíti ki a helyi igényeket. Tevékenységstruktúrájában érvényesül a hagyományápolás, a kultúra, a közösség, és a sokféle, a változó társadalmi, lakossági igényekhez igazodó modernizációs törekvés.